ສະມາຊິກ ສະພາສູງ ເອັດເວິຣ໌ດ ເຄນເນດີ ຊຶ່ງເປັນທາຍາດ ຂອງຕະກຸນ ທີ່ມີອິດທິພົນນັ້ນ ໄດ້ເຖິງແກ່ ມໍຣະນະກັມແລ້ວ
ຂ່າວສຳຄັນອື່ນໆ: ທ່ານໂອບາມາ ສະແດງຄວາມເສົ້າ ສລົດໃຈ ກ່ຽວກັບການເຖິງແກ່ມໍຣະນະກັມ ຂອງ ສະມາຊິກສະພາສູງເຄນເນດີ; ເກົາຫລີໃຕ້ ກັບເກົາຫລີເໜືອ ເປີດກາ
ສະມາຊິກ ສະພາສູງ EDWARD KENNEDY ນ້ອງ ຊາຍຫລ້າຂອງມື້ລາງປະທານາທິບໍດີ JOHN F KENNEDY ແລະນຶ່ງໃນບັນດາສະມາຊິກ ສະພາສູງທີ່ມີອິດທິພົນຫລາຍທີ່ສຸດ ໃນປະວັດ ສາດຂອງສະຫະຣັດ ໄດ້ເຖິງແກ່ມໍຣະນະກັມ ແລ້ວຮວມອາຍຸໄດ້ 77 ປີ ຄອບຄົວຂອງທ່ານ KENNEDY ກ່າວວ່າທ່ານໄດ້ເຖິງແກ່ມໍຣະ ນະກັມ ໃນຕອນເດິກ ຂອງຄືນ ວັນອັງຄານ ວານນີ້ ທີ່ເຮືອນຂອງທ່ານໃນເມືອງ HYAN NIS PORT ຊຶ່ງເປັນເມືອງທ່ານ້ອຍໆໃນຣັດ MASSACHUSETTS ສະມາຊິກສະພາສູງ ສັງກັດພັກເດໂມແຄຣັທ ທ່ານນີ້ ໄດ້ປ່ວຍ ເປັນມະເຮັງໃນ ສມອງທີ່ບໍ່ສາມາດປົວໃຫ້ຫາຍໄດ້ນັ້ນ ມາໄດ້ນຶ່ງປີກວ່າໆແລ້ວ ທ່ານໄດ້ ຫາຍໜ້າຫາຍຕາໄປ ຈາກສະພາສູງ ເປັນເວລາສ່ວນໃຫຍ່ໃນປີນີ້ຍ້ອນອາການປ່ວຍຂອງ ທ່ານ ເຮັດໃຫ້ທ່ານຕ້ອງໄດ້ເຮັດວຽກກ່ຽວກັບບັນຫາທີ່ສຳຄັນໃນຊົ່ວຊີວິດຂອງທ່ານ ຄືຣະ ບົບປະກັນພັຍສຸຂພາບແຫ່ງຊາດນັ້ນ ຈາກເຮືອນຂອງທ່ານທີ່ HYANNIS PORT ທ່ານ KENNEDY ໄດ້ເປັນຜູ້ຕາງໜ້າຂອງຣັດMASSACHUSETTS ໃນສະພາສູງ ສະຫະຣັດ ມາຕັ້ງແຕ່ປີ 1962ເວລາທ່ານຖືກເລືອກໃຫ້ເຂົ້າໄປຮັບຕຳແໜ່ງ ທີ່ປະທານາທິບໍດີ KENNEDYເຄີຍກຳມາກ່ອນ ປະທາ ນາທິບໍດີ BARACK OBAMAກ່າວວ່າ ມື້ລາງສະມາຊິກສະພາ ສູງສະຫະຣັດ EDWARD KENNEDYເປັນສະມາຊິກ ສະພາສູງທີ່ຍິ່ງໃຫຍ່ ສຸດໃນຍຸກສມັຍ ຂອງພວກເຮົາ ໃນຖແລງຂ່າວສະບັບນຶ່ງ ທີ່ນຳອອກເຜີຍແຜ່ ໂດຍທຳນຽບຂາວໃນ ຕອນເຊົ້າມື້ນີ້ ທ່ານOBAMA ກ່າວວ່າ ທ່ານເອງແລະພັລຍາຂອງທ່ານຄືທ່ານນາງ MI-CHELLEມີຄວາມເສັຽໃຈເປັນທີ່ສຸດ ທີ່ໄດ້ຮັບຂ່າວ ກ່ຽວກັບການເຖິງແກ່ມໍຣະນະ ກັມຂອງທ່ານKENNEDY ປະທານາທິບໍ ດີສະຫະຣັດ ກ່າວວ່າ ທ່ານໃຫ້ຄວາມສຳຄັນ ສູງຕໍ່ຄຳປຶກສາແລະຄຳແນະນຳທີ່ສລາດ ສ່ອງໃສຕ່າງໆ ທີ່ທ່ານໄດ້ຮັບຈາກທ່ານ ເຄນເນດີ ເວລາພວກທ່ານທັງສອງ ຮັບໜ້າທີ່ເປັນ ສະມາຊິກສະພາສູງຂອງສະຫະຣັດ ແລະສະແດງຄວາມຮູ້ບຸນຄຸນຕໍ່ການສນັບສນຸນອັນສຳຄັນທີ່ ທ່ານ KENNEDYໄດ້ມອບໃຫ້ທ່ານ ໃນລະຫວ່າງ ການໂຄສະນາຫາສຽງເລືອກຕັ້ງປະທານາທິບໍດີສະຫະຣັດໃນປີ 2008 ທ່ານ OBAMAກຳລັງພັກຜ່ອນ ກັບຄອບຄົວຂອງທ່ານ ທີ່ບ່ອນຕາກອາກາດ ແຄມທະເລ MARTHA’S VINEYARDໃນຣັດMASSACHUSETTS ໃກ້ໆບ້ານພັກ ຂອງທ່ານ KENNEDY ທີ່ເມືອງ HYANIS PORTບ່ອນທີ່ ສະມາຊິກ ສະພາສູງ ສະຫະຣັດທ່ານນີ້ ເຖິງແກ່ມໍຣະນະກັມ ຄະນະຜູ້ແທນສະພາກາແດງ ຈາກ ເກົາຫລີເໜືອ ແລະເກົາຫລີໃຕ້ກຳລັງສົນທະນາ ຫາຣືກ່ຽວກັບການຮື້ຟື້ນ ການອະນຸຍາດໃຫ້ ຄອບຄົວທີ່ພັດພາກຈາກກັນ ໃນປາງສົງຄາມ ເກົາຫລີລະຫວ່າງປີ 1950 ຫາ 1953 ນັ້ນ ໄດ້ມີການພົບພໍ້ກັນອີກ ທ່ານ KIM YOUNG CHOLເລຂາທິການ ຂອງສະພາກາແດງ ເກົາຫຼີໃຕ້ ໄດ້ເປັນຫົວໜ້າ ຄະນະຜູ້ແທນ ທີ່ປະກອບດ້ວຍເຈົ້າໜ້າທີ່ 3 ຄົນ ເດີນທາງໄປຍັງບ່ອນຕາກອາກາດ ທີ່ພູ KUMGANG ໃນເກົາຫລີເໜືອ ທ່ານ KIM ເວົ້າວ່າການພົບພໍ້ ຂອງຄອບຄົວ ທີ່ພັດພາກຈາກກັນ ຈະເປັນຫົວຂໍ້ສຳຄັນ ໃນການເຈຣະຈາຫາຣືແຕ່ກ່າວຕື່ມວ່າ ຄະນະຂອງທ່ານ ຍັງຈະດຳເນີນຄວາມພະຍາຍາມເພື່ອສົນທະນາຫາຣື ກ່ຽວກັບບັນຫາອື່ນໆ ທາງດ້ານມະນຸສທັມນຳດ້ວຍ ການເຈຣະຈາຄັ້ງນີ້ ແມ່ນເປັນເທື່ອ ທຳອິດລະຫວ່າງສອງເກົາຫລີ ໃນຮອບ ປະມານ 2 ປີແລະເປັນເທື່ອລ່າສຸດ ໃນການສະແດງທ່າທີປອງດອງທີ່ມີມາເປັນ ລຳດັບຈາກຝ່າຍເກົາຫລີເໜືອຕໍ່ເກົາຫລີໃຕ້ ໃນມື້ວານນີ້ເກົາຫລີເໜືອ ໄດ້ຟື້ນຟູສາຍໂທຣະສັບຕິດຕໍ່ໂດຍກົງ ກັບເກົາຫລີໃຕ້ ເກົາຫລີເໜືອ ໄດ້ຕັດສາຍໂທຣະສັບ ດັ່ງກ່າວ ແລະຍຸຕິການອະນຸຍາດໃຫ້ ຄອບຄົວທີ່ ພັດພາກຈາກກັນ ໄດ້ພົບພໍ້ກັນອີກ ເພື່ອປະທ້ວງ ຕໍ່ນະໂຍບາຍທີ່ເປັນປໍຣະປັກ ຂອງເກົາຫລີໃຕ້ ອອສເຕຣເລັຽ ໄດ້ໃຫ້ການ ອະນຸມັດ ຂັ້ນສຸດທ້າຍ ໃນວັນພຸດມື້ນີ້ ກ່ຽວກັບການ ພັທນາບໍ່ແກັສທັມມະຊາດ ຂນາດໃຫຍ່ ທີ່ສາມາດ ສົ່ງແກັສໄປໃຫ້ທັງຈີນແລະອິນ ເດັຽໄດ້ ການພັທນາ ມູນຄ່າ 42 ພັນລ້ານໂດລາ ທີ່ເກາະ BARROW ນອກແຄມຝັ່ງທະເລກ້ຳຕາເວັນຕົກຂອງອອສເຕຣເລັຽ ນັ້ນ ຈະເປັນໂຄງການພັທນາທີ່ໃຫຍ່ທີ່ສຸດໃນປະເທດ ໂຮງງານແກັສ GORGON ຈະສົ່ງແກັສທັມມະຊາດ ໄປໃຫ້ເອເຊັຽແລະບໍຣິຫານງານໂດຍບໍຣິສັດນ້ຳມັນ CHEVRON ຂອງສະຫະຣັດ ແລະ ບໍຣິສັດ SHELLຂອງເນເທີແລນແລະ EXXON MOBIL ທີ່ເປັນຮຸ້ນສ່ວນ ພວກປົກປ້ອງສະພາບແວດລ້ອມໂຕ້ແຍ້ງວ່າ ເກາະ BARROW ເປັນບ່ອນຢູ່ບ່ອນອາສັຍຂອງສັດທີ່ກຳລັງຈະສູນພັນເຊັ່ນເຕົ່າຫລັງແບນ ເຂົາເຈົ້າເວົ້າວ່າ ໂຮງງານແກັສນີ້ຄວນຖືກສ້າງທີ່ແຜ່ນດິນໃຫຍ່ຂອງອອສເຕຣເລັຽ ຣັຖມຸນຕຣີສິ່ງແວດລ້ອມ ຂອງອອສເຕຣເລັຽ ທ່ານ PETER GARRETT ກ່າວວ່າທ່ານໄດ້ຕັ້ງເງື່ອນໄຂໄວ້ 28 ຂໍ້ ກ່ຽວກັບຂໍ້ຕົກລົງເພື່ອປົກປ້ອງສັດປ່າແລະກໍບໍ່ໄດ້ເຫັນເຫດຜົນໃດໆທີ່ຈະຂັດຂວາງການຕົກລົງນີ້ ພວກຜູ້ນຳພັກຝ່າຍຄ້ານໄດ້ກ່າວຫາຣັຖບານ ອີກຄັ້ງນຶ່ງວ່າ ເຫັນແກ່ຜົນປໂຍດທາງເສຖກິດຫລາຍກວ່າສະພາບແວດລ້ອມ ພວກກູ້ພັຍ ໃນພາກໃຕ້ອັຟ ການິສຖານຍັງສືບຕໍ່ພາກັນຊອກຄົ້ນຫາຕາມ ຊາກ ຫັກພັງ ທີ່ເມືອງການດາຮາໃນວັນພຸດ ມື້ນີ້ ນຶ່ງມື້ລຸນຫລັງທີ່ເຫດຣະເບີດຂນາດແຮງ ທີ່ນັ້ນເຮັດໃຫ້ມີຜູ້ເສັຽຊີວິດ ຫລາຍກວ່າ 40 ຄົນ ຣັຖມຸນຕຣີກະຊວງພາຍໃນອັຟການິສຖານ ກ່າວວ່າ ຣະເບີດຣົດທີ່ວ່ານີ້ເຮັດໃຫ້ມີຜູ້ໄດ້ຮັບ ບາດເຈັບຢ່າງນ້ອຍ 65 ຄົນ ເສັຽຊີວິດ 43 ຄົນ ທຳລາຍໂຮງແຮມຫລັງນຶ່ງ ແລະເຮືອນປະຊາຊົນ ອີກ 12 ຫລັງ ຫົວໜ້າສະພາປົກຄອງ ແຂວງການດາຮາ ທ່ານAHMAD WALI KARZAI ຊຶ່ງເປັນນ້ອງຊາຍ ຂອງປະທານາທິບໍດີ HAMID KARZAI ກ່າວຕໍ່VOA ວ່າເຫດຣະເບີດ ໃນຄັ້ງນີ້ ຍັງໄດ້ເຮັດໃຫ້ ປະຕູປ້ອງຢ້ຽມ ແລະປະຕູເຮືອນ ທີ່ຕັ້ງຢູ່ ໄກອອກໄປ ເຄິ່ງຫລັກກິໂລແມັດ ແຕກກະຈາຍ ເຫດຣະເບີດ ໄດ້ເກີດຂຶ້ນ ຫລັງຈາກຕາເວັນຕົກ ເວລາຊາວມຸສລິມ ກຳລັງພາກັນ ກິນເຂົ້າແລງ ຫລັງຈາກການອົດອາຫານ ໃນຍາມກາງເວັນ ໃນເດືອນຣາມາດານ ເຈົ້າໜ້າທີ່ ແລະພວກທີ່ເຫັນເຫດການ ກ່າວວ່າ ມີສຽງປືນດັ່ງຂຶ້ນຢ່າງດຸເດືອດຕິດຕາມມາ ຫລັງຈາກເຫດຣະເບີດ ປະທານາທິບໍດີ ອັຟການິສຖານ ທ່ານ HAMIDKARZAI ໄດ້ປະນາມ ການໂຈມຕີໃນມື້ນີ້ ເຈົ້າໜ້າທີ່ ໂຊມາເລັຽ ກ່າວວ່ານຶ່ງໃນຈຳນວນທີ່ປຶກສາທາງດ້ານຄວາມ ປອດພັຍ 2ຄົນ ຂອງຝຣັ່ງ ທີ່ຖືກພວກກະບົດ ຈັບເປັນໂຕປະກັນນັ້ນ ສາມາດຫລົບໜີ ໄປໄດ້ແລະເວລານີ້ປອດພັຍແລ້ວ ຢູ່ທີ່ທຳນຽບປະທາ ນາທິບໍດີໂຊມາເລັຽ ພວກທະຫານຕຳຣວດ ແລະເຈົ້າໜ້າທີ່ ໂຊມາເລັຽ ທີ່ນະຄອນຫລວງ ໂມກາດິສຊູກ່າວວ່າທີ່ປຶກສາຝຣັ່ງຄົນນີ້ ໄດ້ໄປຂໍຄວາມຊ່ອຍເຫລືອ ຈາກພວກທະຫານ ທີ່ຢູ່ໃກ້ໆ ທຳນຽບປະທານາທິບໍດີ ໃນຕອນເຊົ້າ ຂອງວັນພຸດມື້ນີ້ ເຈົ້າໜ້າທີ່ກ່າວວ່າ ທີ່ປຶກສາ ບອກພວກທະຫານວ່າ ລາວເປັນໃຜແລະບອກວ່າລາວໄດ້ຫລົບໜີ ຈາກພວກທີ່ຈັບໂຕລາວໄວ້ ທີ່ກ່າວກັນວ່າ ເປັນສະມາຊິກຂອງກຸ່ມຫົວຮຸນແຮງອິສລາມ AL-SHABAB ລາວເວົ້າວ່າ ລາວໄດ້ສັງຫານພວກທີ່ ຈັບລາວໄວ້3 ຄົນໃນຂະນະທີ່ຫລົບໜີອອກມາ ຜູ້ກ່ຽວແມ່ນນຶ່ງ ໃນຈຳນວນ ເຈົ້າໜ້າທີ່ທະຫານຝຣັ່ງ 2 ຄົນ ທີ່ຖືກຈັບໂຕໄປ ຈາກໂຮງແຮມໃນນະຄອນຫລວງໂມກາດິສຊູໃນເດືອນແລ້ວນີ້ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ